Aarhuus Stifts-Tidende, 1839-12-17
J Torsdags har en Deputation fra Trykkefrihedsselskabets Bestyrelse, bestaaende af Pastor Gad(Ordfører), Professor Clausen, Bankdirecteur Haagen, Overlærer Olsen og Grosserer H. P. Hansen, havt Audience hos Hs. M. Kongen, og over rækket Allerhøistsamme en Adresse, saalydende: Allernaadigste Konge! Deres Majestæt ville i Naade, modtage den Lykønskning og Hylding i Anledning af Deres Thronbestigelse, som Bestyrelsen af Selskabet for Trykkefrihedens rette Brug tillader sig allerunderdanigst at frembære i Selskabets Navn. Dette Selskab er fremgaaet af en Overbeviisning, som er dybt rodfæstet i det danske Folk, at en frifindet, imod Vilkaarlighedens Jndgreb betryggende Presselovgivning er en af de største Velsignelser for et Folk, og at frimodig Sandhedskjærlighed forenet med Besindighed i Pressens Brug er det rette Middel til at befordre Sandheds Erkjendelse og dermed at befordre, i naturlig Fremskriden, Alt hvad der hører til Folkelivets Udvikling i hver god og ønskelig Retning. Allerede den blotte Bestaaen af en Forening af Borgere til et saadant Formaal har sin Betydning, og i Forhold til de Vanskeligheder fra meere end een Side, som ere traadte iveien for Selskabets begyndte Virksomhed, mene vi, at det ikke er gandske Lidet, hvad der i de forløbne Aar er virket til Folkeoplysning, navnlig til rigtigere Vurdering af Pressens Brug. Det er vort redelige Ønske, fremdeles at bidrage til en frimodig, Sandhedskjærlig og besindig Brug af Pressen, men det er tillige vor Overbeviisning, at en saadan Bestræbelse vil lykkes i større Grad, jo mere den Aand, der udtaler sig i Regjeringens Foranstaltninger, vidner og Tillid til Folkets Troskab, Fædrelandssind og Sands for det Sømmelige, og jo mere de Baand løsnes, ved hvilke vor Trykkefrihed efterhaanden er bleven indskrænket. Deres Majestæts Thronbestigelse er os en ny Opfordring til at anstrænge vore Kræfter for at virke til vort Formaal. Allerede ved Selskabets Stiftelse har Deres Majestæt yttret naadigst Tilfredshed med og Tillid til de i Lovene udtalte Hensigter, ved at bidrage til Selskabets Grundlægning. Deres Majestæt er af alle Landets Børn elsket og hyldet som Videnskabernes og Kunsternes ophøiede Beskytter og Befordrer, ikke blot til Livets Forskjønnelse, men ogsaa til fri og frugtbringende Udvikling af alle gode og gavnlige Kræfter. Saaledes føle vi os lykkelige ved det Haab, at Deres Majestæt vil erkjende det Danske Folk modent og værdigt til at nyde en Yttringsfrihed, der i lige Grad hædrer og lykkeliggjør Fyrste og Folk. Gud velsigne Kong Christian den Ottende Hs. Majestæt Kongen havde den Naade at give Deputationen følgende Svar: Hvad De her have yttret, er lige tilfredsstillende formit Hjerte og min Aand. Jeg gjentager, hvad jeg ved en anden Leilighed har sagt: at Trykkefriheden har i mig en varm Ven. Pressens Frihed, beskyttet imod Misbrug, er et af de største Goder for Folket; og, som Jntet vilde smerte mig mere, end om en Nødvendighed skulde indtræde af at paalægge Pressen nye Jndskrænkninger, saaledes vil Intet glæde mig mere, end om de Baand, der nu paahvile den, kunne efter modent Overlæg ansees ufornødne. Ved Selskabets Stiftelse hilste jeg det med Glæde, i det Haab, at det skulde lykkes en Forening af Borgere at modarbeide de Udskeielser og Misbrug, som fandt Sted ved Pressens Anvendelse og derved gjøre yderligere Jndskrænkninger overflødige, og jeg kan ikke tænke mig nogen skjønnere Forening end en saadan imellem Regjering og Borgere. Der ere senere indtraadte visse Forviklinger i Selskabet, som ikke ere blevne mig ubekjendte, og som kunne have hindret den fulde Virken til det foresatte Formaal. Hvor Bestyrelsen har fundet Opfordring til at paatale vitterlige Misbrug af Pressen, har man deri seet en Anmasselse fra dens Side; – det er ogsaa muligt, at et saa talrigt Selskab kan bære Spiren i sig til en anden Udviklingend den, der oprindeligen har været paatænkt. Men jeg er overbeviist om, at den nuværende Bestyrelse vil virke til hiint Formaal, ved at arbeide mod Usandhed, i Fremstilling. Jeg forlanger ikke meere end Sandhed; thi kun Sandheden kan Regjeringen ønske bliver gjældende. Derfor hilser jeg Dem som Sandhedens Bundsforvandte; og i det Haab, at Selskabet paa denne Vei vil vedblive at virke for sit Formaal, tilsiger jeg det min kongelige Naade og Hyldest.